กรุงศรีเพิ่มเป้าสินเชื่อเป็น11%
&#8220;กรุงศรีฯ&#8221; ขยับเป้าสินเชื่อเป็น 11 % หลังคว้าดีลปล่อยกู้ร่วม 3 จี มูลค่า 1.47 หมื่นล้านสำเร็จ&nbsp; พร้อมตั้งเป้าลดเอ็นพีแอลเหลือ 3-4.5 % ภายในสิ้นปี เผยไตรมาสแรกฉลุยโตแล้ว 2.8 %
24 พ.ค. 2554

“กรุงศรีฯ” ขยับเป้าสินเชื่อเป็น 11 % หลังคว้าดีลปล่อยกู้ร่วม 3 จี มูลค่า 1.47 หมื่นล้านสำเร็จ  พร้อมตั้งเป้าลดเอ็นพีแอลเหลือ 3-4.5 % ภายในสิ้นปี เผยไตรมาสแรกฉลุยโตแล้ว 2.8 %
นายมาร์ค อาร์โนลด์ ประธานเจ้าหน้าที่บริหารและกรรมการผู้จัดการใหญ่ ธนาคารกรุงศรีอยุธยา กล่าวว่า ธนาคารได้ปรับเป้าการเติบโตของสินเชื่อในปีนี้เพิ่มขึ้นจาก 8 % เป็น 11 % หลังจากที่สินเชื่อในไตรมาสแรกเติบโตได้สูงถึง 2.8 % นอกจากนี้ธนาคารยังได้รับคัดเลือกให้เป็นผู้สนับสนุนหลักทางการเงินในโครงการสร้างโครงข่ายโทรศัพท์เคลื่อนที่ 3 จี ของบริษัท ทีโอที ร่วมกับธนาคารยูโอบี ในวงเงินรวม 1.47 หมื่นล้านบาท ซึ่งจะช่วยให้สินเชื่อในไตรมาสนี้เติบโตได้แข็งแกร่งอย่างต่อเนื่อง
ทั้งนี้คาดว่าผลกำไรในปีนี้จะสามารถเติบโตได้ในระดับเดียวกับปีที่ผ่านมาที่ 32 % โดยมีส่วนต่างอัตราดอกเบี้ยอยู่ระหว่าง 4.62-4.7 % ขณะที่สัดส่วนเอ็นพีแอลจะปรับตัวลดลงมาอยู่ที่ 3-4.5 % จาก 5 % ภายในสิ้นปีนี้ ทั้งนี้เป็นผลจากการบริหารความเสี่ยงที่มีประสิทธิภาพและการเติบโตทางเศรษฐกิจ โดยในไตรมาสที่ผ่านมาเอ็นพีแอลของธนาคารปรับตัวลดลงไปกว่า 1.6 หมื่นล้านบาท
“ในปีนี้เราจะเน้นการเติบโตของสินเชื่อทั้ง 3 ขา โดยสำหรับแผนการขยายสินเชื่อธุรกิจขนาดใหญ่จะสอดคล้องกับนโยบายของภาครัฐ ซึ่งมีหลายดีลที่อยู่ระหว่างการเจรจา อย่างไรก็ตาม ธนาคารจะไม่เข้าไปตัดราคาเพื่อแข่งขันทั้งหมด แต่เราจะใช้เงื่อนไขอื่นด้วย เช่น การให้ระยะเวลาผ่อนชำระคืนที่ยาวกว่า เช่นเดียวกับ การปล่อยกู้ในโครงการ 3 จี ” นายมาร์ค กล่าว